O nkemišeditše seatla sa gagwe gore a lwe le nna letšatši ka moka.
O nthibetše bjalo ka ge eka ke ka morako wa maswika, e le gore ke se ke ka tšwa. A ntlema ka ditlemo tša koporo tše boima.
Le gona, ge ke kgopela go thušwa gomme ke llela go hlakodišwa, o thibela thapelo ya ka.
O thibetše ditsela tša ka ka leswika le le betlilwego, a kgopamiša ditsela tša ka.
Ke segwa ke batho ka moka bao ba lwago le nna, ke hlwa ke le kopelo ya bona letšatši ka moka.
Ke duletše gore: “Letago la ka le tšeo ke di letetšego go Jehofa di senyegile.”
Gopola go hlakišwa ga ka le go hloka ga ka legae, o gopole gore ke ja lengana le dimela tša mpholo.
Ke ka baka la ditiro tša botho bja Jehofa ge re sa fedišwa, ka gobane dikgaugelo tša gagwe di ka se fele.
Moya wa ka o itše: “Jehofa ke kabelo ya ka, ke ka baka leo ke tla mo letago.”
A a dule a nnoši gomme a ikhomolele, ka gobane o ithwešitše morwalo.
Gaešita le ge a bakile manyami, o bile o tla gaugela go ya ka botho bja gagwe bjo bogolo.
Pelong ya gagwe ga a kgahlwe ke go hlakiša goba go kweša bana ba batho bohloko.
Go gatakela bagolegwa ka moka ba lefase,
Ke mang yo a boletšego gore taba e direge mola Jehofa yena a se a laela?
Molomong wa Yo Godimodimo ga go tšwe tše mpe gwa ba gwa tšwa tše botse.
A re išeng dipelo tša rena go Modimo magodimong gomme re emišetšeng diatla tša rena go yena, re re:
“Rena re sentše gomme re rabetše. Wena ga se wa re lebalela.
O ikapešitše ka leru, gore thapelo e se ke ya fihla go wena.
Manaba a rena ka moka a re ahlamišeditše melomo.
Mahlo a ka a ela melapo ya meetse ka baka la go senywa ga morwedi wa batho ba gešo.
Leihlo la ka le tšhologa megokgo gomme ga le kgaotše, mo le bilego le sa khutše,
Go fihlela ge Jehofa a lebelela fase gomme a bona a le legodimong.
Manaba a ka a ntsomile ka ntle le lebaka bjalo ka ge eka a tsoma nonyana.
A fedišeditše bophelo bja ka moleteng gomme a mphoša ka maswika.
Meetse a eleletše hlogong ya ka, ka re: “Ke tla fedišwa!”
O kwe lentšu la ka. O se ke wa uta tsebe ya gago ge ke kgopela kimollo, wa e uta ge ke llela thušo.
O ile wa batamela letšatšing la ge ke go bitša, wa re: “O se ke wa boifa.”
Wena Jehofa, o emetše melato ya ka, wa rekolla bophelo bja ka.
O bone ge ba itefetša go nna, wa bona le dikgopolo ka moka tša bona tše ba ntherilego ka tšona.
Wena Jehofa, o kwele kgobošo ya bona le dikgopolo ka moka tša bona tše ba ntherilego ka tšona,
O kwele mantšu a bao ba ntsogelago matla, wa kwa le ge ba sebaseba ka nna letšatši ka moka.
Wena Jehofa, o tla ba lefetša go ya ka mediro ya diatla tša bona.
O tla retetša dipelo tša bona, wa ba rogaka.